Z á p i s n i c a

z 12. zasadnutia Obecného zastupiteľstva v Ardanovciach, ktoré sa konalo dňa 19.6.2013 o 19.00 hod. v miestnosti obecného úradu.

Prítomní: podľa prezenčnej listiny

Program: 1. Otvorenie.

 2. Určenie zapisovateľa a overovateľov zápisnice.

 3. Stav finančných prostriedkov na účte.

 4. Správa o kontrole hospodárenia za rok 2012.

 5. Aktualizácia povodňového plánu Obce Ardanovce.

 6. Poverenie starostky obce k podpísaniu zmluvy s vodárenskou

 spoločnosťou.

 7. Použitie finančných prostriedkov z rezervného fondu.

 8. Rôzne.

 9. Návrh na uznesenie.

 10. Záver.

1. Starostka obce privítala prítomných a skonštatovala, že prítomní sú štyria poslanci, takže zasadnutie je uznášaniaschopné. Poslanec Káčer sa ospravedlnil z rodinných dôvodov. K navrhovanému programu nemal nikto z prítomných žiadne pripomienky ani doplnky. Starostka dala hlasovať.

Za: 4 Proti: 0 Zdržal sa: 0

1. Za overovateľov zápisnice boli navrhnutí poslanci Štefan Pišček a Gabriela Slamová, za zapisovateľa poslanec Jozef Kozák.
2. Starostka informovala prítomných o stave finančných prostriedkov na bežnom účte. Ku dnešnému dňu činí stav 7.966,43 €.
3. Starostka obce prečítala správu hlavnej kontrolórky p. Oľgy Tomanovej za rok 2012. Kontrola bola vykonaná 9. a 10. apríla 2013. Hlavná kontrolórka doporučuje poslancom uzatvoriť prerokovanie hospodárenia za rok 2012 s výrokom „celoročné hospodárenie sa schvaľuje bez výhrad.“ Poslanci správu zobrali na vedomie.

Za: 4 Proti: 0 Zdržal sa: 0

1. Starostka obce prečítala prítomným poslancom aktualizovaný povodňový plán Obce Ardanovce. Tiež informovala poslancov, že tak ako je to v povodňovom pláne obce je potrebné, aby právnické osoby tiež vypracovali povodňový plán. Po vzájomnej diskusii dala tento plán schváliť. Poslanci povodňový plán obce schválili jednohlasne.

Za: 4 Proti: 0 Zdržal sa: 0

1. V tomto bode starostka obce informovala prítomných o priebehu dokončovacích prác na vodovode a príprave na kolaudáciu. Po kolaudácii bude obec odovzdávať vodovod do správy vodárenskej spoločnosti, s ktorou sa bude musieť uzatvoriť zmluva. Na uzatvorenie zmluvy je potrebné schváliť zastupiteľstvom poverenie starostky k podpísaniu zmluvy. Poslanci jednohlasne schválili poverenie starostky k podpísaniu zmluvy.

Za: 4 Proti: 0 Zdržal sa: 0

Ďalej starostka obce oznámila prítomným, že pri kolaudácii bude potrebné predložiť nájomnú zmluvu s urbárom, pretože hlavné potrubie vedie cez niektoré ich pozemky a bude treba urobiť nájomnú zmluvu na dobu 30 rokov. Je to omnoho jednoduchšie ako vykúpenie pozemkov, čo by stálo obec nemalé finančné náklady a nie je isté, či by to všetci vlastníci pozemkov podpísali. Jedná sa o parc. č. 80 ostatné plochy, parc. č. 92 ostatné plochy a parc. č. 158 ostatné plochy. Starostka o nájme už hovorila s predsedom Združenia urbárnikov a vlastníkov lesov pánom Lanferom, ktorý prisľúbil podpísanie zmluvy. Nájom by sa stanovil vo výške 1,- €/rok. Poslanci jednohlasne súhlasili s vystavením nájomnej zmluvy i s výškou nájomného.

Za: 4 Proti: 0 Zdržal sa: 0

1. Starostka informovala prítomných o výstavbe bytovky. Keďže pri poskytnutí dotácie je potrebné spolufinancovanie obce a obec nemá dostatok finančných prostriedkov na bežnom účte starostka požiadala poslancov, aby schválili použitie rezervného fondu na úhradu nákladov spojených s výstavbou bytového domu. Poslanci schválili sumu vo výške 3.000,- €, ktoré budú použité podľa potreby v priebehu roka. Ďalej starostka informovala prítomných, že obec nemá finančné prostriedky ani na zaplatenie faktúry – vlastné zdroje vo výške 10.000,- €. Aby si obec nemusela zobrať úver starostka dala na zváženie poslancom, či by si nemohli túto sumu požičať od firmy Staveco, s.r.o. Topoľčany, ktorá je zhotoviteľom 9 b.j. Na túto sumu by bola vyhotovená zmluva o pôžičke. Poslanci súhlasili s pôžičkou v navrhovanej výške a poverili starostku obce s uzatvorením zmluvy o pôžičke. Návrh bol jednohlasne schválený.

Za: 4 Proti: 0 Zdržal sa: 0

1. Starostka prečítala poslancom list zo ZMOS-u ohľadne konsolidácie verejných prostriedkov, keďže naša obec prekročila rozpočet oproti roku 2012 o 1.921,- €, starostka navrhla, aby sa upravil rozpočet znížením o túto sumu. Poslanci návrh jednohlasne schválili.

Za: 4 Proti: 0 Zdržal sa: 0

Ďalej starostka prečítala prítomným žiadosť z Materskej školy v Šalgovciach o zakúpenie cukríkov pre 24 detí k sviatku MDD. Poslanci so zakúpením cukríkov súhlasili.

Starostka navrhla poslancom vyradenie osobného automobilu Peugeot 106 z dôvodu nepojazdnosti alebo jeho predaj. Poslanec Kozák navrhol predaj za 600 € alebo rozpredať na súčiastky s tým, že sa uverejní inzerát. Poslanec Ondrejka oponoval, že za tú sumu automobil nikto nekúpi a adekvátna suma by bola okolo 150 € – 200 €, pretože je pokazený motor a tým pádom je auto nepojazdné, poslanec Kozák s takouto sumou nesúhlasil. Nakoniec sa poslanci dohodli na sume 300,- € a uverejnení inzerátu.

1. Návrh na uznesenie prečítala starostka obce, ktorí poslanci jednohlasne schválili.
2. Starostka poďakovala prítomným za účasť a ukončila zasadnutie.

Ardanovce, 19.6.2013 zapísala: Oravcová

Overovatelia: .....................................................

 ....................................................

U z n e s e n i e

z 12. zasadnutia Obecného zastupiteľstva v Ardanovciach, ktoré sa konalo dňa 19.6.2013 v miestnosti obecného úradu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Obecné zastupiteľstvo na svojom zasadnutí schválilo nasledovné uznesenie:

**Uzn. č. 41**

* berie na vedomie informáciu o finančných prostriedkoch na účte,
* berie na vedomie správu o kontrole hospodárenia za rok 2012,
* berie na vedomie informáciu o pôžičke na dofinancovanie 9 b.j.,
* berie na vedomie uzatvorenie nájomnej zmluvy s urbárom,
* berie na vedomie informáciu o konsolidácii verejných prostriedkov,
* berie na vedomie zmenu rozpočtu za rok 2013,
* berie na vedomie žiadosť Materskej školy v Šalgovciach k zakúpeniu

sladkostí k MDD.

**Uzn. č. 42**

* schvaľuje výrok hlavnej kontrolórky „celoročné hospodárenie sa schvaľuje bez

 výhrad“,

* schvaľuje aktualizáciu povodňového plánu Obce Ardanovce,
* schvaľuje uzatvorenie nájomnej zmluvy so Združením urbárnikov a súkromných vlastníkov lesov so sídlom v Ardanovciach – parc. č. 80 ostatné plochy, parc. č. 92 ostatné plochy a parc. č. 158 ostatné plochy za účelom vedenia a údržby vodovodného potrubia,
* schvaľuje uzatvorenie zmluvy o pôžičke vo výške 10.000 € s firmou Staveco, s.r.o. Topoľčany na zaplatenie faktúr,
* schvaľuje použitie rezervného fondu vo výške 3.000 € na úhradu nákladov spojených s výstavbou nájomného bytového domu počas roka 2013,
* schvaľuje zmenu rozpočtu z dôvodu konsolidácie verejných prostriedkov vo výške 1.921 € - zníženie,
* schvaľuje žiadosť Materskej školy v Šalgovciach na zakúpenie cukríkov pre 24 detí ku MDD,
* schvaľuje predaj osobného automobilu Peugeot 106 vo výške 300 €.

**Uzn. č. 43**

* poveruje starostku obce k podpísaniu zmluvy s vodárenskou spoločnosťou – Západoslovenská vodárenská spoločnosť, a.s., Topoľčany,
* poveruje starostku obce k uzatvoreniu a podpísaniu nájomnej zmluvy so Združením urbárnikov a súkromných vlastníkov lesov so sídlom v Ardanovciach,
* poveruje starostku obce k podpísaniu zmluvy o pôžičke vo výške 10.000 € s firmou Staveco, s.r.o. Topoľčany,
* poveruje starostku obce uverejniť inzerát o predaj osobného automobilu Peugeot 106 alebo na náhradné diely.

**Uzn. č. 44**

* určuje overovateľov zápisnice poslancov Štefana Piščeka a Gabrielu Slamovú.

Ardanovce, 19.6.2013

 Ondrejková Ľubomíra

 starostka obce